Rekstrarfélag Útvarps Sögu hagnaðist um 1,6 milljónir króna í fyrra samkvæmt nýbirtum ársreikningi þess . Er fjölmiðillinn einn fárra einkarekinna miðla á Íslandi sem skilað hefur hagnaði undanfarin ár . Félagið SagaNet - Útvarp Saga ehf. er að fullu í eigu Arnþrúðar Karlsdóttur útvarpsstjóra . Fjölmiðillinn hagnaðist um 2,4 milljónir króna árið 2017 og 1,3 milljónir króna árið 2016 , en fyrra rekstrarfélag hans var úrskurðað gjaldþrota í lok árs 2014 . Samkvæmt ársreikningnum standa tekjur félagsins að mestu saman af kostun og styrkjum . Á vef útvarpsstöðvarinnar er velvildarmönnum boðið að styrkja hana um fasta upphæð mánaðarlega . Stöðin fékk 37 milljónir króna vegna kostunar í fyrra og 14,7 milljónir króna í styrki . Kostnaður við dagskrárgerð dróst verulega saman á milli ára , en á móti nær tvöfaldaðist launakostnaður , mestmegnis vegna kostnaðar við textagerð og auglýsingasölu .